**POTVARKIS**

**DĖL ŠILALĖS RAJONO SOCIALINIŲ DIRBTUVIŲ PASLAUGOS PARTNERIŲ ATRANKOS TVARKOS APRAŠO PATVIRTINIMO**

2023 m. liepos 20 d. Nr. T3-171

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos socialinių paslaugų įstatymo 13 straipsnio 1 ir 8 dalimis, Lietuvos Respublikos neįgaliųjų socialinės integracijos įstatymo 16 straipsnio 2 dalies 6 punktu, vykdydamas 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonę Nr. 09-003-02-02-01 „Plėtoti kompleksinę neįgaliųjų socialinės integracijos sistemą“, patvirtintą Lietuvos Respublikos socialinės apsaugos ir darbo ministro 2022 m. liepos 28 d. įsakymu Nr. A1-502 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-01 „Plėtoti kompleksinę neįgaliųjų socialinės integracijos sistemą“ aprašo patvirtinimo“, ir Projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ socialinių dirbtuvių paslaugos partnerių atrankos tvarkos aprašą, patvirtintą Neįgaliųjų reikalų departamento prie Socialinės apsaugos ir darbo ministerijos direktoriaus 2023 m. birželio 29 d. įsakymu Nr. V-581 „Dėl Projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ socialinių dirbtuvių paslaugos partnerių atrankos tvarkos aprašo ir socialinių dirbtuvių paslaugos teikimo tvarkos aprašo patvirtinimo“:

1. Tvirtinu Šilalės rajono socialinių dirbtuvių paslaugos partnerių atrankos tvarkos aprašą (pridedama).

2. P a v e d u Šilalės rajono savivaldybės administracijos direktoriui:

2.1. paskirti atsakingą administracijos darbuotoją už paraiškų priėmimą bei atitikties formaliesiems kriterijams patikrinimą būti socialinių dirbtuvių paslaugos partneriu;

2.2. sudaryti paraiškų vertinimo komisiją ir paskirti sekretorių;

2.3. patvirtinti atrinktų partnerių sąrašą;

2.4. pasirašyti Partnerystės deklaraciją ir kitus su partnerių atranka susijusius dokumentus.

3. P a v e d u šį potvarkį paskelbti Šilalės rajono savivaldybės interneto svetainėje ir Teisės aktų registre.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio įteikimo suinteresuotam asmeniui dienos.

Savivaldybės meras Tadas Bartkus